CELEX: C2004/179/20
Language: et
Date: 2004-07-10 00:00:00
Title: Kohtuasi T-145/04: Hagi, mille esitas 16. aprillil 2004. a Elisabetta Righini Euroopa Ühenduste Komisjoni vastu

10.7.2004   
            
            
               ET
            
            
               Euroopa Liidu Teataja
            
            
               C 179/10
            
         Hagi, mille esitas 16. aprillil 2004. a Elisabetta Righini Euroopa Ühenduste Komisjoni vastu
   (Kohtuasi T-145/04)
   (2004/C 179/20)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 16. aprillil 2004. a hagi, mille on Euroopa Ühenduste Komisjoni vastu esitanud Elisabetta Righini, elukohaga Brüsselis, keda esindab advokaat Eric Boigelot, kes on valinud endale kohtudokumentide kättetoimetamise aadressi Luksemburgis.
   Hageja esitab esimese astme kohtule järgmised nõuded:
   
               —
            
            
               tühistada komisjoni otsused, mis said hagejale teatavaks vastavalt 27. mail 2003. a ja 30. juunil 2003. a ning millega määrati hageja teenistusse asumisel palgaastmele A7-3, olgu tegemist ajutise teenistuja või katseajal oleva ametnikuga;
            
         
               —
            
            
               jätta vastavalt esimese astme kohtu kodukorra artikli 87 lõikele 2 kohtukulud kostja kanda.
            
         Õiguslikud alused ja peamised argumendid
   Hageja vaidleb vastu tema määramisele palgaastme A7 järku 3 tema nimetamisel katseajal olevaks ametnikuks alates 21. maist 2003. a.
   Oma taotluste toetuseks väidab hageja, et:
   
               —
            
            
               on rikutud personalieeskirjade artikli 31 lõiget 2;
            
         
               —
            
            
               on rikutud komisjoni 1. septembri 1983. a otsust, mida on muudetud 7. veebruaril 1996. a, ja mis täpsustab ajutiste teenistujate ja ametnike värbamisel astmele nimetamise ja järku määramise kriteeriumeid;
            
         
               —
            
            
               ei ole järgitud teatavaid õiguse üldpõhimõtteid nagu võrdse kohtlemise, õiguspärase ootuse ja hoolsuse põhimõte ning neid, mis kohustavad ametisse nimetavat ametiisikut tegema otsuseid üksnes asjakohaste motiivide alusel ja ilmse hindamisveata.
            
         Hageja rõhutab, et tema erakordne kvalifikatsioon ning vastav ametikoht, mis nõuab eriliselt kvalifitseeritud isiku värbamist, annaksid alust tema määramiseks palgaastmele A6.